Európsky vodičský preukaz na počítače

Európsky vodičský preukaz na počítače (, skr. ECDL) je medzinárodne uznávaný doklad (a príslušná štandardizovaná metóda) na overenie počítačovej gramotnosti. Úspešní absolventi ECDL získajú doklad o dosiahnutí medzinárodne uznávanej kvalifikácie pre prácu s počítačom. Tento certifikát sa v EÚ, ale aj vo svete používa ako štandard základnej počítačovej vzdelanosti. Garantom kvality je ECDL Foundation, Ltd v Dubline (Írsko).

ECDL certifikát platí na neobmedzene dlhú dobu vo všetkých krajinách ktoré ho uznávajú (nie je povinnosťou inštitúcie/zamestnávateľa/školy/krajiny uznávať tento certifikát). Otestovať uchádzača môže ktorékoľvek akreditované testovacie centrum a po úspešnom zvládnutí určených testov môže uchádzač požiadať testovacie centrum(ktoré následne žiada Kanceláriu ECDL) o vystavenie certifikátu.

Testovanie ECDL CORE 
 skladá sa zo 7 modulov:
 Modul 1 core – Základy informačných a komunikačných technológií (IKT)
 Modul 2 core – Práca s počítačom a správa súborov
 Modul 3 core – Spracovanie textu
 Modul 4 core – Tabuľkový kalkulátor
 Modul 5 core – Používanie databáz
 Modul 6 core – Prezentácia
 Modul 7 core – Prezeranie webových stránok a komunikácia

Overovanie sa realizuje podľa ECDL Sylabu verzia 4.0. Z každého modulu sa píše test, pričom výsledky jednotlivých testov sa zapisujú do indexu. Pre získanie certifikátu ECDL Start je potrebné úspešné zvládnutie testu minimálne zo vami zvolených modulov 4 modulov. Pre získanie certifikátu ECDL Komplet, je potrebné absolvovať uspešne testy zo všetkých siedmich modulov.

Testovanie ECDL ADVANCED 
 skladá sa zo 4 modulov:
 Modul 3 Advanced – Pokročilé práca s textom (AM3)
 Modul 4 Advanced – Pokročilá práca s tabuľkami (AM4)
 Modul 5 Advanced – Pokročilá práca s databázou (AM5)
 Modul 6 Advanced – Pokročilá práca s prezentáciou (AM6)

ECDL Advanced beží na Sylabe 2.0 ECDL Advanced
Sylabus je súhrnný hárok vedomostí, ktoré by mal uchádzač ovládať, aby
úspešne zvládol testovanie.
Od 06.06.2011 je oficiálne zverejnený sylabus ECDL Advanced.
Sylabus pre ECDL Advanced vychádza z dosiahnutých zručností a rozširuje zručnosti získané v základnom ECDL / ICDL Module (citácia z oficiálneho sylabu ECDL Advanced)

Ciele ECDL Advanced 
(vzorový príklad cieľov testovania ECDL Advanced, citácia zo Sylabu pre ECDL Advanced - Pokročilá práca s textom)
 aplikovať pokročilé formátovanie textu, odseku, stĺpca a tabuľky, konvertovať text na tabuľku a naopak,
 pracovať s prvkami odkazov ako sú poznámky pod čiarou, koncové poznámky a popis (legenda), vytvárať obsah, indexy (registre) a krížové odkazy,
 zvyšovať produktivitu práce využívaním polí, formulárov a šablón,
 využívať pokročilé techniky hromadnej korešpondencie a pracovať s automatickými prvkami ako sú makrá,
 využívať prvky prepojenia a vkladania objektov za účelom integrácie údajov,
 spolupracovať (online) na dokumentoch, vykonávať ich revíziu, pracovať s nadradenými dokumentmi a vnorenými dokumentmi, aplikovať na dokumenty prvky zabezpečenia,
 pracovať v dokumente s vodotlačou, sekciami, hlavičkami a pätami.

Sofwarové platformy, na ktorých môže štandardne prebiehať ECDL Testovanie 
 MS Windows (Windows XP, Windows Vista)
 MS Office 2003 (MS Word, MS Excel, MS PowerPoint, MS Outlook) + Internet Explorer
 MS Office 2007 (MS Word, MS Excel, MS PowerPoint, MS Outlook) + Internet Explorer
 MS Office 2010 (MS Word, MS Excel, MS PowerPoint, MS Outlook) + Internet Explorer

Ukážka testov z Modulu 1. Core 
Test je do značnej miery postavený tak, že sa treba niečo naučiť a odpovedať a nie to v skutočnosti vedieť. Na ukážku malá ukážka z 1. modulu testu (povinného pre každý stupeň certifikátu):
 Popíšte štyri aspekty ochrany osobných údajov vzhľadom k jedincom a ich osobným dátam.
 Aký je rozdiel medzi RAM a ROM? Napíšte dve vlastnosti charakteristické pre RAM a dve vlastnosti charakteristické pre ROM. (4 body)
 Vysvetlite, čo je to počítačový vírus a uveďte dva spôsoby, ako môžete svoj počítač pred vírusmi chrániť. (3 body)

Demotesty 
Uchádzačom sú dostupné demostesty zadarmo, na základe ktorých si môže uchádzač vyskúšať, ako by zvládol skutočné testy ECDL. Demotesty obsahujú len polovičný počet otázok ako skutočné testy ECDL. Na každý skutočný test ECDL má uchádzač čas 45 minút.
Demotesty sú dostupné zadarmo na stiahnutie každému uchádzačovi tu

Externé odkazy 
 Domovská stránka ECDL na Slovensku

Vzdelávanie
Počítače a spoločnosť